На экскурсію ў гэту суботу прыехалі чытачы “Звязды” з розных рэгіёнаў краіны. З вуснаў нашага экскурсавода Вольгі Дарожка скарыназнаўцы-аматары даведаліся шмат цікавага пра тое, як будавалася бібліятэка, як яна ўладкаваная, чаму ўласна ў “дыяменце” няма чытачоў (там знаходзіцца кнігасховішча), як адтуль дастаўляюцца кнігі ў чытальную залу (па спецыяльных вузкіх рэйках у кантэйнерах – гэта мы нават убачылі). Паназіралі, як працуюць чытачы ў самай вялікай чытальнай зале, даведаліся, што на трэцім паверсе можна замовіць ноты і самому выканаць на раялі ўпадабаны твор…